Gufubátsmálið Málið um gufubátsferðir um Faxaflóa m. m. , er hreyft var í Ísafold um daginn , er nú orðið efst á dagskrá hér í höfuðstaðnum og mun jafnvel ríkt í huga almennings í nærsveitunum líka . Það sýnir , að hér er um áþreifanlega almenningsheill að tefla , og er jafnframt gleðilegur vottur þess , að hér geta menn þó sinnt öðru en hinum og þessum bæjarlífshégóma , eða umfram hitt , að bauka hver í sínu horni . Samt er óvíst , hvort nokkur verulegur rekspölur hefði nú komist á málið , ef ekki hefði vakist upp utanbæjarmaður , síra Jens Pálsson , ötull og fjörmikill framfaramaður , til að koma verklegri hreyfingu á það . Það er skiljanlegt , að hann , hinn nýi prestur að Útskálum í Garði , einhverju hinu mesta fiskisældarplássi á landinu , fyndi brátt til þess , öðrum fremur , hve óbærilegan hnekki samgönguleysið gjörir , ekki síst í veltiári , þegar nóg er að starfa og hver stund er dýrmæt , - allur vinnusparnaður og hægðarauki dýrmætur . Hann mun hafa haft gufubátsmálið í huga lengi nokkuð , og hefir tekið sig til í haust er var með að reyna að útvega sér ýmsar skýringar því viðvíkjandi , utanlands og innan , í því skyni að koma einhverju áleiðis í þá átt . Jafnframt hefir hann og þeir félagar , Þórður læknir Thoroddsen í Keflavík , skrifast á í vegur um málið við ýmsa málsmetandi menn í öðrum héruðum , þar sem einhver áhugi í líka átt hefir gjört vart við sig , svo sem einkum við Ísafjarðardjúp . Fyrir nokkrum dögum kom hann hingað til bæjarins í því skyni að koma hér á stofn einhverjum vísi til hlutafélags , er tæki að sér að koma á og halda uppi reglulegum gufubátsferðum meðfram vesturströnd landsins , frá Faxaflóa til Ísafjarðardjúps , að báðum fjörðum meðtöldum . Hann boðaði síðan ýmsa embættismenn og kaupmenn bæjarins o . fl. til fundar í fyrra kvöld , og hafði skýrt þeim um leið frá aðalhugmynd sinni um málið , með prentuðu blaði , á þessa leið : Til athugunar um gufubátsmálið : I. Tilgangur . 1 . Að greiða þeim meginstraum verslunarinnar , sem frá mörkuðunum í útlöndum streymir til Reykjavíkur , eðlilegt og frjálst rennsli frá höfuðstað og hjarta landsins út um héruð og sveitir , og jafnframt greiða innlendri sveita - og sjávarvöru hagfellda leið til aðalmarkaða suður - og vesturlands , Reykjavíkur og Ísafjarðar . 2 . Að tengja saman hin ýmsu héruð og sveitir með því að greiða fyrir mannferðum og verslun með innlendar afurðir ; og 3. í öllum greinum að bæta hið ómetanlega og líttbærilega böl , sem samgönguleysið , eða mikill skortur samgangna veldur í verslun , búnaði og öllum atvinnugreinum . II . Ferðasvæði Hið fyrirhugaða ferðasvæði gufuskipsins er vesturströnd Íslands , sunnan frá Reykjanesi og vestur að Rit norðan Ísafjarðardjúps . Kostir þessa ferðasvæðis eru þessir : 1 . Hafís tálmar eigi ferðum skipsins . 2 . Hafnir eru nægar og góðar og ströndin mjög vogskorin . 3 . Reykjavík , Ísafjörður og 7 sýslur landsins hafa bein afnot af skipinu ; en á svæði þessu öllu eru samtals um 27.000 íbúar , eða 3/8 hlutar allra Íslendinga . 4 . Í mannfjöldanum og verslunar-magninu , ( einkum Reykjavíkur og Ísafjarðar ) , og mismun búnaðar og afurða í héruðum þeim , er skipið geta notað , er fólgin trygging fyrir því , að mjög miklir og margbreyttir flutningar hljóti að bjóðast skipinu á þessari strönd , fremur en á nokkurri annarri jafnlangri strönd á Íslandi . III . Áætlað verkefni . 1 . Vöruflutningar útlendrar og innlendrar verslunarvöru frá vörubúrum ( magasinum ) kaupmanna og að þeim . 2 . Vöruflutningar innlendrar matvöru ( kjöts , feitmetis , skreiðar o . fl. ) til markaða , sem myndast meiri og minni á öllum komustöðvum skipsins . 3 . Flutningur innlendrar iðnaðarvöru , svo sem skófatnaðar , smíðisgripa , vaðmála o . fl. 4 . Mannflutningar , t . d. vermanna , kaupafólks , skólapilta og þingmanna að vestan , auk annarra ferðamanna , innlendra og útlendra . 5 . Póstflutningur til vesturlands og þaðan aftur . 6 . Vöruflutningur milli Íslands og annarra landa í viðlögum , eða jafnvel erlendis , þá er skipið annaðhvort ætti erindi til útlanda , eða á þeim tíma árs , er skortur yrði á flutningum heima fyrir . IV . Kostnaður Samkvæmt skýrslum , sem hr. ingenieur N. Hovdenak hefur af mestu alúð og velvild og með mikilli fyrirhöfn og nákvæmni útvegað hjá áreiðanlegustu mönnum í Noregi sunnaverðum , er þess konar mál hafa með höndum , verður kostnaðurinn í allra mesta lagi þessi . A. Áætlað af Hovdenak . 1 . Gufuskip , að stærð 100 tons brutto , en 70 netto , með káetuplássi handa meira en 10 farþegum , gott sjóskip , haffært , traust kostar nýsmíðað 50.000 kr. 2 . Vátrygging 9 - 10 % af verðinu ¿ ¿ ¿ ¿ ¿ ¿ ¿ ¿ ¿ ¿ ¿ 5.000 kr. 3 . Mannahald , viðhald skips og áhalda , kol og ljós o.s. frv. 60 kr. á dag ; 300 ferðadagur á ári gjöra ¿ ¿ ¿ ¿ ¿ ¿ ¿ . 18.000 kr. 4 . Laun strandferðastjórans ( Forretningsförerens ) 3.000 kr. föst + 2 % af brúttó-ágóða , áætlað 700 kr. ¿ ¿ ¿ ¿ ¿ ¿ 3.700 kr. 5 . Óviss útgjöld og ófyrirsjáanleg ¿ ¿ ¿ ¿ ¿ ¿ ¿ ¿ ¿ ¿ . 300 kr. 6 . Rentur og afborgun af skipsverðinu 6% ¿ ¿ ¿ ¿ ¿ ¿ ¿ 3.000 kr 80.000 kr Hinn árlegi kostnaður verður eftir þessari áætlun alls 30.000 krónur , en þess er að gæta , að þótt vátryggingin yrði svona afardýr fyrst í stað , hlyti hún brátt að lækka í verði . Herra Hovdenak gjörir ráð fyrir , að skipstjóri fái í laun 100 krónur um mánuðinn , auk 4% af bruttotekjum , og fæði ókeypis á skipinu ; getur hann þess , að duglegur skipstjóri ætlist til þess að fá alls og alls 2000 krónur í laun auk ókeypis fæðis á skipi . - 5 menn telur hann þurfa auk skipstjóra : V. Væntanlegar tekjur og sérstök hlunnindi . 1 . Um arðinn af ferðum skipsins , flutningsgjald og farþega m. m. , er ekki hægt að gjöra neina rökstudda áætlun . Aðeins má nefna svo sem dæmi til skýringar , að væri skip á þessari stærð látið vera í förum milli Íslands og Skotlands allt árið nema 2 miðsvetrarmánuðina , og því ætlaðir 15 dagar til hverrar ferðar fram og aftur , þ.e. 20 ferðir á ári , þá fengist upp úr því um 29.000 kr. í flutningsgjald , ef það flytti út fisk , og inn aftur salt og kol og kornvörur , að þriðjungi hverja vörutegund , sem sé með því að reikna flutningsgjaldið eins og með póstskipinu 16 kr. pr. ton af fiski , 13 ½ kr. af kolum og salti , og 18 kr. af korni . Eru í þessum reikningi samt ætluð 24 tons ( af 70 ) til kolaforða fyrir skipið í hverri ferð . Væri svo aðeins gert ráð fyrir 3 farþegum í hverri ferð fram og aftur , og fargjaldið haft talsvert lægra en með póstskipunum , eða 100 kr. fram og aftur , þá yrðu það þó samtals 6.000 krónur . 2 . Landssjóður tryggir væntanlega hlutafélagi því , er skipið á og heldur uppi strandferðunum , hæfilega vexti af hlutabréfaupphæðinni fyrstu árin . 3 . Skipið ætti að geta fengið undanþágu undan hafnar - og vita-gjöldum og öllum slíkum útgjöldum til hins opinbera . 4 . Endurgjald fyrir póstflutninga . Á fundinum kom fram sú skoðun , að efasamt væri , hvort einn gufubátur mundi endast til að fara um allt þetta svæði , sem hér er ráð fyrir gjört , ef hann ætti að horna alla firði , eftir þörfum manna , einkanlega t . d. kringum kauptíð á sumrin . Jafnframt var því haldið fram , að gufubátur á þessari stærð hlyti að geta haft nóg að gjöra mikinn part árs , þótt hann væri ekki látinn hafa undir nema Faxaflóa einn , svo framarlega sem hann væri notaður eins og ástæður væri til . Aftur héldu aðrir því fram , að forsjálla væri að hafa verkefni bátsins heldur of mikið en of lítið fyrst í stað að minnsta kosti , til þess að vera vissari um , að fá kostnaðinn endurgoldinn ; það væri hægara að færa út kvíarnar seinna , ef reynslan sýndi , að nóg væri að gjöra á hinu stærra svæði fyrir fleiri en einn bát . Í annan stað mundi ekki veita af öllu hinu stærra svæði til að hafa saman hina áætluðu innstæðu í hlutabréfum , 80.000 kr . Undirtektir urðu hinar bestu undir málið að öðru leyti . Var meðal annars sýnt fram á , að jafn mikilsverð umbót á samgöngum hlyti að koma ekki einungis almenningi í góðar þarfir , heldur einnig kaupmönnum hvað helst - til vöruflutninga milli höfuðkaupstaðanna , Reykjavíkur og Ísafjarðar annars vegar , en smáverslunarstaðanna hins vegar ; með tímanum mundi hinir stærri kaupmenn og efnamestu fara að reka stórkaupmannaverslun eingöngu eða mestmegnis , í höfuðkaupstöðunum , og byrgja upp smáborgara bæði þar og einkanlega í hinum smærri verslunarstöðum eða til sveita . Þá mundi fara að komast miklu eðlilegra og hagfeldara lag á verslunina en nú gerist . Umræðurnar stóðu fullar 3 klukkustundir , og hnigu allar í eina átt , að styðja málið . Síðan var samþykkt í einu hljóði , að stofnað skyldi til hlutafélags , er hefði þann tilgang , að koma á innlendum gufuskipsferðum á Faxaflóa og svo jafnframt við vesturland , ef því yrði við komið og ástæður leyfðu . Rituðu fundarmenn , um 20 , undir skuldbindingarskjal um að kaupa hlutabréf í félaginu , og kusu bráðabirgðastjórn , er stofna skyldi til almennra áskrifta til fyrirtækisins og annast um að fundur yrði haldinn í félaginu í júnímánuði þ. á . , þar sem félagið gæti orðið að fullu stofnsett og lög samin fyrir það m. m . Hlutabréfin var ráðgjört að láta hljóða upp á 100 kr. , og að féð yrði greitt smátt og smátt , í fernu lagi , 25 kr. í einu af hverju hlutabréfi 11. sept og 11. des. 1889 , og 11. mars og 11. júní 1890 . Í bráðabirgðastjórnina voru kosnir á fundinum : Árni Thorsteinsson landfógeti , síra Jens Pálsson og Sigfús Eymundsson agent , en þeir skyldu aftur bæta við sig 2 mönnum , til þess að 5 yrðu í stjórninni alls , og kusu þeir daginn eftir til viðbótar þá Steingrím Johnsen kaupmann og Björn Jónsson ritstjóra . Fundur til að semja lög fyrir félagið m. m. , hefur nú verið ákveðinn 29. júní þ. á . , og kaupmönnum og öðrum helstu mönnum , bæði embættismönnum og bændum , á hinu fyrirhugaða ferðasvæði gufubátsins send áskorun frá bráðabirgðastjórninni um að safna áskriftum fyrir hlutabréfum til fyrirtækisins . Gufubátsmálið Málið um gufubátsferðir um Faxaflóa m. m. , er hreyft var í Ísafold um daginn , er nú orðið efst á dagskrá hér í höfuðstaðnum og mun jafnvel ríkt í huga almennings í nærsveitunum líka . Það sýnir , að hér er um áþreifanlega almenningsheill að tefla , og er jafnframt gleðilegur vottur þess , að hér geta menn þó sinnt öðru en hinum og þessum bæjarlífshégóma , eða umfram hitt , að bauka hver í sínu horni . Samt er óvíst , hvort nokkur verulegur rekspölur hefði nú komist á málið , ef ekki hefði vakist upp utanbæjarmaður , síra Jens Pálsson , ötull og fjörmikill framfaramaður , til að koma verklegri hreyfingu á það . Það er skiljanlegt , að hann , hinn nýi prestur að Útskálum í Garði , einhverju hinu mesta fiskisældarplássi á landinu , fyndi brátt til þess , öðrum fremur , hve óbærilegan hnekki samgönguleysið gjörir , ekki síst í veltiári , þegar nóg er að starfa og hver stund er dýrmæt , - allur vinnusparnaður og hægðarauki dýrmætur . Hann mun hafa haft gufubátsmálið í huga lengi nokkuð , og hefir tekið sig til í haust er var með að reyna að útvega sér ýmsar skýringar því viðvíkjandi , utanlands og innan , í því skyni að koma einhverju áleiðis í þá átt . Jafnframt hefir hann og þeir félagar , Þórður læknir Thoroddsen í Keflavík , skrifast á í vegur um málið við ýmsa málsmetandi menn í öðrum héruðum , þar sem einhver áhugi í líka átt hefir gjört vart við sig , svo sem einkum við Ísafjarðardjúp . Fyrir nokkrum dögum kom hann hingað til bæjarins í því skyni að koma hér á stofn einhverjum vísi til hlutafélags , er tæki að sér að koma á og halda uppi reglulegum gufubátsferðum meðfram vesturströnd landsins , frá Faxaflóa til Ísafjarðardjúps , að báðum fjörðum meðtöldum . Hann boðaði síðan ýmsa embættismenn og kaupmenn bæjarins o . fl. til fundar í fyrra kvöld , og hafði skýrt þeim um leið frá aðalhugmynd sinni um málið , með prentuðu blaði , á þessa leið : Til athugunar um gufubátsmálið : I. Tilgangur . 1 . Að greiða þeim meginstraum verslunarinnar , sem frá mörkuðunum í útlöndum streymir til Reykjavíkur , eðlilegt og frjálst rennsli frá höfuðstað og hjarta landsins út um héruð og sveitir , og jafnframt greiða innlendri sveita - og sjávarvöru hagfellda leið til aðalmarkaða suður - og vesturlands , Reykjavíkur og Ísafjarðar . 2 . Að tengja saman hin ýmsu héruð og sveitir með því að greiða fyrir mannferðum og verslun með innlendar afurðir ; og 3. í öllum greinum að bæta hið ómetanlega og líttbærilega böl , sem samgönguleysið , eða mikill skortur samgangna veldur í verslun , búnaði og öllum atvinnugreinum . II . Ferðasvæði Hið fyrirhugaða ferðasvæði gufuskipsins er vesturströnd Íslands , sunnan frá Reykjanesi og vestur að Rit norðan Ísafjarðardjúps . Kostir þessa ferðasvæðis eru þessir : 1 . Hafís tálmar eigi ferðum skipsins . 2 . Hafnir eru nægar og góðar og ströndin mjög vogskorin . 3 . Reykjavík , Ísafjörður og 7 sýslur landsins hafa bein afnot af skipinu ; en á svæði þessu öllu eru samtals um 27.000 íbúar , eða 3/8 hlutar allra Íslendinga . 4 . Í mannfjöldanum og verslunar-magninu , ( einkum Reykjavíkur og Ísafjarðar ) , og mismun búnaðar og afurða í héruðum þeim , er skipið geta notað , er fólgin trygging fyrir því , að mjög miklir og margbreyttir flutningar hljóti að bjóðast skipinu á þessari strönd , fremur en á nokkurri annarri jafnlangri strönd á Íslandi . III . Áætlað verkefni . 1 . Vöruflutningar útlendrar og innlendrar verslunarvöru frá vörubúrum ( magasinum ) kaupmanna og að þeim . 2 . Vöruflutningar innlendrar matvöru ( kjöts , feitmetis , skreiðar o . fl. ) til markaða , sem myndast meiri og minni á öllum komustöðvum skipsins . 3 . Flutningur innlendrar iðnaðarvöru , svo sem skófatnaðar , smíðisgripa , vaðmála o . fl. 4 . Mannflutningar , t . d. vermanna , kaupafólks , skólapilta og þingmanna að vestan , auk annarra ferðamanna , innlendra og útlendra . 5 . Póstflutningur til vesturlands og þaðan aftur . 6 . Vöruflutningur milli Íslands og annarra landa í viðlögum , eða jafnvel erlendis , þá er skipið annaðhvort ætti erindi til útlanda , eða á þeim tíma árs , er skortur yrði á flutningum heima fyrir . IV . Kostnaður Samkvæmt skýrslum , sem hr. ingenieur N. Hovdenak hefur af mestu alúð og velvild og með mikilli fyrirhöfn og nákvæmni útvegað hjá áreiðanlegustu mönnum í Noregi sunnaverðum , er þess konar mál hafa með höndum , verður kostnaðurinn í allra mesta lagi þessi . A. Áætlað af Hovdenak . 1 . Gufuskip , að stærð 100 tons brutto , en 70 netto , með káetuplássi handa meira en 10 farþegum , gott sjóskip , haffært , traust kostar nýsmíðað 50.000 kr. 2 . Vátrygging 9 - 10 % af verðinu ¿ ¿ ¿ ¿ ¿ ¿ ¿ ¿ ¿ ¿ ¿ 5.000 kr. 3 . Mannahald , viðhald skips og áhalda , kol og ljós o.s. frv. 60 kr. á dag ; 300 ferðadagur á ári gjöra ¿ ¿ ¿ ¿ ¿ ¿ ¿ . 18.000 kr. 4 . Laun strandferðastjórans ( Forretningsförerens ) 3.000 kr. föst + 2 % af brúttó-ágóða , áætlað 700 kr. ¿ ¿ ¿ ¿ ¿ ¿ 3.700 kr. 5 . Óviss útgjöld og ófyrirsjáanleg ¿ ¿ ¿ ¿ ¿ ¿ ¿ ¿ ¿ ¿ . 300 kr. 6 . Rentur og afborgun af skipsverðinu 6% ¿ ¿ ¿ ¿ ¿ ¿ ¿ 3.000 kr 80.000 kr Hinn árlegi kostnaður verður eftir þessari áætlun alls 30.000 krónur , en þess er að gæta , að þótt vátryggingin yrði svona afardýr fyrst í stað , hlyti hún brátt að lækka í verði . Herra Hovdenak gjörir ráð fyrir , að skipstjóri fái í laun 100 krónur um mánuðinn , auk 4% af bruttotekjum , og fæði ókeypis á skipinu ; getur hann þess , að duglegur skipstjóri ætlist til þess að fá alls og alls 2000 krónur í laun auk ókeypis fæðis á skipi . - 5 menn telur hann þurfa auk skipstjóra : V. Væntanlegar tekjur og sérstök hlunnindi . 1 . Um arðinn af ferðum skipsins , flutningsgjald og farþega m. m. , er ekki hægt að gjöra neina rökstudda áætlun . Aðeins má nefna svo sem dæmi til skýringar , að væri skip á þessari stærð látið vera í förum milli Íslands og Skotlands allt árið nema 2 miðsvetrarmánuðina , og því ætlaðir 15 dagar til hverrar ferðar fram og aftur , þ.e. 20 ferðir á ári , þá fengist upp úr því um 29.000 kr. í flutningsgjald , ef það flytti út fisk , og inn aftur salt og kol og kornvörur , að þriðjungi hverja vörutegund , sem sé með því að reikna flutningsgjaldið eins og með póstskipinu 16 kr. pr. ton af fiski , 13 ½ kr. af kolum og salti , og 18 kr. af korni . Eru í þessum reikningi samt ætluð 24 tons ( af 70 ) til kolaforða fyrir skipið í hverri ferð . Væri svo aðeins gert ráð fyrir 3 farþegum í hverri ferð fram og aftur , og fargjaldið haft talsvert lægra en með póstskipunum , eða 100 kr. fram og aftur , þá yrðu það þó samtals 6.000 krónur . 2 . Landssjóður tryggir væntanlega hlutafélagi því , er skipið á og heldur uppi strandferðunum , hæfilega vexti af hlutabréfaupphæðinni fyrstu árin . 3 . Skipið ætti að geta fengið undanþágu undan hafnar - og vita-gjöldum og öllum slíkum útgjöldum til hins opinbera . 4 . Endurgjald fyrir póstflutninga . Á fundinum kom fram sú skoðun , að efasamt væri , hvort einn gufubátur mundi endast til að fara um allt þetta svæði , sem hér er ráð fyrir gjört , ef hann ætti að horna alla firði , eftir þörfum manna , einkanlega t . d. kringum kauptíð á sumrin . Jafnframt var því haldið fram , að gufubátur á þessari stærð hlyti að geta haft nóg að gjöra mikinn part árs , þótt hann væri ekki látinn hafa undir nema Faxaflóa einn , svo framarlega sem hann væri notaður eins og ástæður væri til . Aftur héldu aðrir því fram , að forsjálla væri að hafa verkefni bátsins heldur of mikið en of lítið fyrst í stað að minnsta kosti , til þess að vera vissari um , að fá kostnaðinn endurgoldinn ; það væri hægara að færa út kvíarnar seinna , ef reynslan sýndi , að nóg væri að gjöra á hinu stærra svæði fyrir fleiri en einn bát . Í annan stað mundi ekki veita af öllu hinu stærra svæði til að hafa saman hina áætluðu innstæðu í hlutabréfum , 80.000 kr . Undirtektir urðu hinar bestu undir málið að öðru leyti . Var meðal annars sýnt fram á , að jafn mikilsverð umbót á samgöngum hlyti að koma ekki einungis almenningi í góðar þarfir , heldur einnig kaupmönnum hvað helst - til vöruflutninga milli höfuðkaupstaðanna , Reykjavíkur og Ísafjarðar annars vegar , en smáverslunarstaðanna hins vegar ; með tímanum mundi hinir stærri kaupmenn og efnamestu fara að reka stórkaupmannaverslun eingöngu eða mestmegnis , í höfuðkaupstöðunum , og byrgja upp smáborgara bæði þar og einkanlega í hinum smærri verslunarstöðum eða til sveita . Þá mundi fara að komast miklu eðlilegra og hagfeldara lag á verslunina en nú gerist . Umræðurnar stóðu fullar 3 klukkustundir , og hnigu allar í eina átt , að styðja málið . Síðan var samþykkt í einu hljóði , að stofnað skyldi til hlutafélags , er hefði þann tilgang , að koma á innlendum gufuskipsferðum á Faxaflóa og svo jafnframt við vesturland , ef því yrði við komið og ástæður leyfðu . Rituðu fundarmenn , um 20 , undir skuldbindingarskjal um að kaupa hlutabréf í félaginu , og kusu bráðabirgðastjórn , er stofna skyldi til almennra áskrifta til fyrirtækisins og annast um að fundur yrði haldinn í félaginu í júnímánuði þ. á . , þar sem félagið gæti orðið að fullu stofnsett og lög samin fyrir það m. m . Hlutabréfin var ráðgjört að láta hljóða upp á 100 kr. , og að féð yrði greitt smátt og smátt , í fernu lagi , 25 kr. í einu af hverju hlutabréfi 11. sept og 11. des. 1889 , og 11. mars og 11. júní 1890 . Í bráðabirgðastjórnina voru kosnir á fundinum : Árni Thorsteinsson landfógeti , síra Jens Pálsson og Sigfús Eymundsson agent , en þeir skyldu aftur bæta við sig 2 mönnum , til þess að 5 yrðu í stjórninni alls , og kusu þeir daginn eftir til viðbótar þá Steingrím Johnsen kaupmann og Björn Jónsson ritstjóra . Fundur til að semja lög fyrir félagið m. m. , hefur nú verið ákveðinn 29. júní þ. á . , og kaupmönnum og öðrum helstu mönnum , bæði embættismönnum og bændum , á hinu fyrirhugaða ferðasvæði gufubátsins send áskorun frá bráðabirgðastjórninni um að safna áskriftum fyrir hlutabréfum til fyrirtækisins .